b'\n_START_ARTICLE_\nGreenwich\n_START_PARAGRAPH_\nGreenwich ([gr\xc3\xaani\xc4\x8d], krajevno [gr\xc3\xaanid\xc5\xbe], [gr\xc3\xadnid\xc5\xbe]) je predel na vzhodu Londona._NEWLINE_V parku Greenwich se med drugim nahaja znameniti astronomski observatorij (Kraljevi observatorij Greenwich). Preko njega danes poteka ni\xc4\x8delni (glavni) poldnevnik oziroma meridijan - greenvi\xc5\xa1ki poldnevnik. Park je tudi priljubljena to\xc4\x8dka sprehajalcev.\n_START_SECTION_\nZanimivost\n_START_PARAGRAPH_\nPo Greenwichu se imenuje tudi del mesta Maribor. Sodelovanje Maribora in Greenwicha se je za\xc4\x8delo \xc5\xbee leta 1959. Mesti se med seboj povezujeta ter sodelujeta na razli\xc4\x8dnih podro\xc4\x8djih. Zato so ob 50. obletnici prijateljstva v Greenwichu poimenovali del tamkaj\xc5\xa1njega parka v park Maribor.'